title: 2003/190/EZ: Odluka Komisije od 18. ožujka 2003. o objavljivanju referencije norme EN 521:1998 „Odredbe za aparate na ukapljeni naftni plin – Prenosivi aparati koji rade s tlakom parne faze ukapljenog naftnog plina” , točka 5.7.2.1, u skladu s Direktivom Vijeća 90/396/EEZ (priopćena pod brojem dokumenta C(2003) 711)  Tekst značajan za EGP

text:
               13/Sv. 057

               HR

               Službeni list Europske unije

               191

         32003D0190

               L 074/28

               SLUŽBENI LIST EUROPSKE UNIJE

               18.03.2003.

      ODLUKA KOMISIJE

   od 18. ožujka 2003.
   o objavljivanju referencije norme EN 521:1998 „Odredbe za aparate na ukapljeni naftni plin – Prenosivi aparati koji rade s tlakom parne faze ukapljenog naftnog plina”, točka 5.7.2.1, u skladu s Direktivom Vijeća 90/396/EEZ
   (priopćena pod brojem dokumenta C(2003) 711)
   (Tekst značajan za EGP)
   (2003/190/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/396/EEZ od 29. lipnja 1990. o usklađivanju zakonodavstava država članica o uređajima za izgaranje plinovitih goriva (1), kako je izmijenjena Direktivom 93/68/EEZ (2), a posebno njezin članak 6. stavak 1.,
   uzimajući u obzir mišljenje Stalnog odbora koji je osnovan u skladu s člankom 5. Direktive 98/34/EZ Europskog parlamenta i Vijeća od 22. lipnja 1998. o utvrđivanju postupka pružanja informacija u području tehničkih normi i propisa te pravila za usluge informacijskog društva (3), kako je izmijenjena Direktivom 98/48/EZ (4),
   budući da:

               (1)

               Člankom 2. Direktive 90/396/EEZ predviđa se da se plinski aparati mogu staviti na tržište i pustiti u rad jedino ako, pri normalnom korištenju, ne ugrožavaju sigurnost osoba, domaćih životinja i imovine.

               (2)

               Na temelju članka 5. Direktive 90/396/EEZ, za plinske aparate se pretpostavlja da su usklađeni s temeljnim zahtjevima navedenim u članku 3. spomenute Direktive ako su u skladu s nacionalnim normama koje se na njih primjenjuju i koje prenose usklađene norme čije su oznake objavljene u Službenom listu Europske unije.

               (3)

               Države članice moraju objaviti referencije nacionalnih normi koje prenose usklađene norme, čiji su referentni brojevi u Službenom listu Europske unije.

               (4)

               Nizozemska je podnijela formalni prigovor u vezi s točkom 5.7.2.1 „aparati pričvršćeni na patrone koje se mogu probušiti” norme EN 521:1998 „Odredbe za aparate na ukapljeni naftni plin – Prenosivi aparati koji rade s tlakom parne faze ukapljenog naftnog plina”, koju je donio Europski odbor za normizaciju (CEN) 21. svibnja 1997., a njezina je oznaka objavljena u Službenom listu Europskih zajednica25. srpnja 1998., (5) na osnovi toga da ne udovoljava u potpunosti zahtjevima Direktive 90/396/EEZ.

               (5)

               Prema nizozemskim državnim tijelima, prenosivi (kamping) plinski aparati na ukapljeni naftni plin (LPG) s LPG-om dovedenim do plamenika iz patrone koja se može probušiti, ako je patrona zamijenjena na način koji nije u skladu s uputama za uporabu, postaju nesigurni, što može imati za posljedicu curenje plina i izazivanje teških opeklina. Ona tvrde da takvu mogućnost treba predvidjeti budući da, kako se ovi aparati obično koriste u određenim uvjetima kao što su u kampovima i u šatorima u kraćim vremenskim razdobljima, svi korisnici ne čitaju sustavno upute za uporabu niti ima dovoljno svjetla kako bi ih se pročitalo, postoji stvarni rizik da korisnik neće na pravilan način namjestiti kartušu.

               (6)

               Na temelju Direktive 90/396/EEZ svi aparati moraju biti popraćeni uputama za uporabu i servisiranjem namijenjenim korisniku, sadržavajući sve podatke potrebne za sigurnu uporabu. To podrazumijeva da je preduvjet sigurnog funkcioniranja aparata koji su usklađeni s Direktivom da korisnici slijede spomenute upute.

               (7)

               Iako problem koji su istaknula nizozemska državna tijela proizlazi uglavnom iz ponašanja korisnika, CEN treba svakako, u svjetlu promjena u ponašanju korisnika i vodeći računa o određenim uvjetima u kojima se ova vrsta aparata obično koristi, ispitati mogućnost bitnog poboljšanja razine sigurnosti u odnosu na zamjenjivanje plinskih kartuša.

               (8)

               U tu svrhu, Komisija će zatražiti od CEN-a da predstavi, unutar dvije godine, izmijenjenu verziju norme EN 521:1998. Nakon primjene ovog mandata i ovisno o njegovim rezultatima, mogu se predvidjeti daljnje odluke u vezi s trenutačnom verzijom norme.

               (9)

               Što se tiče zahtjeva za povlačenjem pretpostavke usklađenosti, treba voditi računa o činjenici da su, prema dobivenim podacima, plinske kartuše u širokoj uporabi više od 30 godina, s oko 50 milijuna prodanih komada godišnje u cijeloj Zajednici te da je broj nesreća koje se javljaju u usporedbi s brojem komada koji su uporabi izrazito malen.

               (10)

               Nadalje, treba voditi računa o tome da prenosivi (kamping) plinski aparati nužno predstavljaju povišen rizik u svim okolnostima, zbog karakteristika korištene tehnike (otvoreni plamen, vruća površina itd.), tako da rizici navedeni u formalnom prigovoru postoje u svim slučajevima kada ponašanje korisnika nije u skladu s uputama za uporabu.

               (11)

               Stoga se mora zaključiti, na temelju norme EN 521:1998 kao i podataka koje je dostavila Nizozemska, podataka dobivenih od CEN-a i industrije, nakon savjetovanja sa Stručnom skupinom za plinske aparate i Odborom koji je osnovan Direktivom 98/34/EZ, da ne bi bilo u skladu s načelom razmjernosti opravdati povlačenje pretpostavke usklađenosti točke 5.7.2.1 norme EN 521:1998,

         DONIJELA JE OVU ODLUKU:
   Članak 1.
   Referencija norme EN 521:1998 „Odredbe za aparate na ukapljeni naftni plin – Prenosivi aparati koji rade s tlakom parne faze ukapljenog naftnog plina”, koju je donio Europski odbor za normizaciju (CEN) 21. svibnja 1997. i koja je prvi put objavljena u Službenom listu Europskih zajednica od 25. srpnja 1998., ne uklanja se s popisa normi koji je objavljen u Službenom listu Europske unije. Za normu se i dalje pretpostavlja da je usklađena s odgovarajućim odredbama Direktive 90/396/EEZ.
   Članak 2.
   Ova je Odluka upućena državama članicama.

      Sastavljeno u Bruxellesu 18. ožujka 2003.

            Za Komisiju

         Erkki LIIKANEN

            Član Komisije

      (1)  SL L 196, 26.7.1990., str. 15.

      (2)  SL L 220, 30.8.1993., str. 1.

      (3)  SL L 204, 21.7.1998., str. 37.

      (4)  SL L 217, 5.8.1998., str. 18.

      (5)  SL C 233, 25.7.1998., str. 16.


title: 2010/256/EU: Odluka Komisije od 30. travnja 2010. o izmjeni Odluke 92/216/EEZ u pogledu objave popisa koordinacijskih tijela za natjecanja kopitara (priopćena pod brojem dokumenta C(2010) 2630)  Tekst značajan za EGP

text:
               03/Sv. 52

               HR

               Službeni list Europske unije

               259

         32010D0256

               L 112/8

               SLUŽBENI LIST EUROPSKE UNIJE

         ODLUKA KOMISIJE
   od 30. travnja 2010.
   o izmjeni Odluke 92/216/EEZ u pogledu objave popisa koordinacijskih tijela za natjecanja kopitara
   (priopćena pod brojem dokumenta C(2010) 2630)
   (Tekst značajan za EGP)
   (2010/256/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 90/428/EEZ od 26. lipnja 1990. o trgovini kopitarima namijenjenih natjecanjima i određivanju uvjeta za sudjelovanje na natjecanjima (1), a posebno njezin članak 4. stavak 3.,
   budući da:

               (1)

               Direktiva 90/428/EEZ utvrđuje uvjete kojima se uređuje trgovina kopitarima namijenjenih natjecanjima i uvjete sudjelovanja na natjecanjima. Posebno njezin članak 4. stavak 2. predviđa državama članicama mogućnost da putem tijela koja su službeno odobrena ili priznata za tu namjenu rezerviraju određeni postotak novčanog iznosa nagrade ili dobiti koja proizlazi iz određenih natjecanja ili vrsta natjecanja iz tog članka za zaštitu, razvoj i poboljšanje uzgoja.

               (2)

               U skladu s člankom 1. stavkom 2. Odluke Komisije 92/216/EEZ od 26. ožujka 1992. o prikupljanju podataka o natjecanjima kopitara iz članka 4. stavka 2. Direktive Vijeća 90/428/EEZ (2), države članice moraju dostaviti Komisiji naziv i adresu koordinacijskog tijela zaduženog za prikupljanje potrebnih podataka u vezi natjecanja i raspodjele sredstava, kako je predviđeno u članku 4. stavku 2. Direktive 90/428/EEZ, da bi ih Komisija mogla objaviti.

               (3)

               Direktiva Vijeća 2008/73/EZ od 15. srpnja 2008. o pojednostavnjenju postupaka navođenja i objavljivanja podataka u područjima veterine i zootehnike (3) izmijenila je između ostalog članak 4. stavak 2. Direktive 90/428/EEZ prenoseći na države članice obavezu stavljanja na raspolaganje podataka dobivenih pod njihovom nadležnošću.

               (4)

               U skladu s člankom 4. stavkom 2. Direktive 90/428/EEZ svaka država članica sada je odgovorna obavijestiti druge države članice i javnost o uporabi mogućnosti iz prve alineje članka 4. stavka 2. te Direktive i o uvjetima za raspodjelu sredstava iz druge alineje članka 4. stavka 2.

               (5)

               Kao i na drugim područjima prava Europske unije u koja je Direktiva 2008/73/EZ uvela postupke za objavu podataka na Internetu, smatra se potrebnim da Komisija pomaže državama članicama i javnosti u pristupu takvim podacima osiguravanjem internetske stranice na kojoj države članice objavljuju poveznice na svoje nacionalne internetske stranice.

               (6)

               Države članice trebaju imati dovoljno vremena za uspostavljanje svojih nacionalnih internetskih stranica. U skladu s tim, izmjene koje uvodi ova Odluka trebaju se primjenjivati od 1. svibnja 2010.

               (7)

               Odluku 92/216/EEZ treba stoga na odgovarajući način izmijeniti.

               (8)

               Mjere predviđene ovom Odlukom u skladu su s mišljenjem Stalnog odbora za zootehniku,

         DONIJELA JE OVU ODLUKU:
   Članak 1.
   Stavak 2. članka 1. Odluke 92/216/EEZ zamjenjuje se sljedećim:

      „2.   Svaka država članica obavješćuje Komisiju, druge države članice i javnost putem internetske stranice o nazivu i adresi koordinacijskog tijela imenovanog u skladu sa stavkom 1.
      3.   Kako bi pomogla državama članicama u objavljivanju podataka, Komisija osigurava internetsku stranicu na kojoj države članice objavljuju poveznice na svoje internetske stranice uspostavljene u skladu sa stavkom 2.
      Države članice dostavljaju te poveznice Komisiji najkasnije do 30. travnja 2010.”

   Članak 2.
   Ova se Odluka primjenjuje od 1. svibnja 2010.
   Članak 3.
   Ova je Odluka upućena državama članicama.

      Sastavljeno u Bruxellesu 30. travnja, 2010.

            Za Komisiju

         John DALLI

            Član Komisije

      (1)  SL L 224, 18.8.1990., str. 60.

      (2)  SL L 104, 22.4.1992., str. 77.

      (3)  SL L 219, 14.8.2008., str. 40.


title: Odluka Nadzornog tijela EFTA-e br. 261/12/COL od 4. srpnja 2012. o mjerama općinskog poreza, prodaji nekretnina i prodaji električne energije društvu Verne (Island)

text:
               5.12.2013

               HR

               Službeni list Europske unije

               L 324/21

      ODLUKA NADZORNOG TIJELA EFTA-e
   br. 261/12/COL
   od 4. srpnja 2012.
   o mjerama općinskog poreza, prodaji nekretnina i prodaji električne energije društvu Verne (Island)

   Odluka i Sporazum bit će objavljeni u posebnom izdanju Službenog lista Europske unije na hrvatskom jeziku ako zadovolje potrebne uvjete.


title: 97/157/EZ, Euratom: Odluka Komisije od 12. veljače 1997. o određivanju tretmana dobiti poduzeća za zajednička ulaganja (UCI) za potrebe provedbe Direktive Vijeća 89/130/EEZ, Euratom o usklađivanju načina obračunavanja bruto nacionalnog proizvoda po tržišnim cijenama  Tekst značajan za EGP

text:
               01/Sv. 004

               HR

               Službeni list Europske unije

               16

         31997D0157

               L 060/63

               SLUŽBENI LIST EUROPSKE UNIJE

               12.02.1997.

      ODLUKA KOMISIJE

   od 12. veljače 1997.
   o određivanju tretmana dobiti poduzeća za zajednička ulaganja (UCI) za potrebe provedbe Direktive Vijeća 89/130/EEZ, Euratom o usklađivanju načina obračunavanja bruto nacionalnog proizvoda po tržišnim cijenama
   (Tekst značajan za EGP)
   (97/157/EZ, Euratom)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Ugovor o osnivanju Europske zajednice za atomsku energiju,
   uzimajući u obzir Direktivu Vijeća 89/130/EEZ, Euratom od 13. veljače 1989. o usklađivanju načina obračunavanja bruto nacionalnog proizvoda po tržišnim cijenama (1),
   budući da s ciljem određivanja bruto nacionalnog proizvoda po tržišnim cijenama (BNPtc) prema članku 1. Direktive 89/130/EEZ, Euratom, koji je na temelju članka 8. stavka 1. Uredbe Vijeća (EZ) br. 2223/96 od 25. lipnja 1996. o Europskom sustavu nacionalnih i regionalnih računa u Zajednici (2) primjenjiv dok je na snazi Odluka 94/728/EZ, Euratom (3), potrebno je razjasniti tretman dobiti poduzeća za zajednička ulaganja (UCI) prema Europskom sustavu računa (ESA) na snazi;
   budući da drugo izdanje ESA-e ne sadrži izričite odredbe o bilježenju dobiti subjekata za zajednička ulaganja, a posebno njihove neraspodijeljene dobiti;
   budući da je stoga neophodno tumačiti propise drugog izdanja ESA-e u skladu s tim temeljnim načelima da bi se naznačila metoda bilježenja te dobiti;
   budući da su mjere predviđene u ovoj Odluci u skladu s mišljenjem Odbora ustanovljenog člankom 6. Direktive 89/130/EEZ, Euratom,
   DONIJELA JE OVU ODLUKU:
   Članak 1.
   S ciljem provedbe Direktive 89/130/EEZ, Euratom, dobit poduzeća za zajednička ulaganja sastoji se od kamata primljenih na depozite i ostalih ulaganja s jedne strane te od dividendi od dionica koje drže subjekti za zajednička ulaganja s druge strane. Te kamate i dividende mogu se isplatiti ulagačima ili dodati kapitalu.
   Kada se ta dobit raspodijeli, ista se bilježi u račun raspodjele dobiti dioničara unutar imovinskih i poduzetničkih prihoda (Oznaka R40 ESA-e trenutačno na snazi).
   Kada dobit nije raspodijeljena, s istom se postupa kao s dobiti isplaćenom od strane UCI-ja svojim dioničarima koju oni odmah ponovo ulažu u UCI. To znači da se ta dobit mora bilježiti unutar imovinskih i poduzetničkih prihoda kao što je slučaj s raspodijeljenom dobiti. Osim toga isti će iznos u financijskom izvještaju dioničara biti razvrstan u okviru dionica.
   Članak 2.
   Ova je Odluka upućena državama članicama.

      Sastavljeno u Bruxellesu 12. veljače 1997.

            Za Komisiju

         Yves-Thibault DE SILGUY

            Član Komisije

      (1)  SL L 49, 21.2.1989., str. 26.

      (2)  SL L 310, 30.11.1996., str. 1.

      (3)  SL L 293, 12.11.1994., str. 9.


Odluka Komisije od 22/09/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8625 - DENSO / FUJITSU TEN) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)